# МИНИСТЕРСТВО НА ЗЕМЕДЕЛИЕТО

**КОМИСИЯ ЗА ЗЕМЕДЕЛСКИТЕ ЗЕМИ**

Протокол № 01

от 11.02.2022 г.

**Р Е Ш Е Н И Е**

**№ КЗЗ – 01**

**от 11 февруари 2022 година**

**ЗА: Промяна предназначението на земеделски земи за неземеделски нужди и утвърждаване на площадки и трасета за проектиране на обекти в земеделски земи**

**К О М И С И Я Т А З А З Е М Е Д Е Л С К И Т Е З Е М И**

**Р Е Ш И:**

***І. На основание чл. 22, ал. 1 и във връзка с чл. 19 от Закона за опазване на земеделските земи:***

**1.** Утвърждава площадка за проектиране, с която се засяга около 4 350 кв. м земеделска земя, девета категория, неполивна, общинска собственост, за изграждане на обект: „Резервоар за питейна вода с. Л.”, част от поземлен имот с идентификатор 43150.4.62 по КККР на с. Л., местност „Свети Спас“, община С., област Б., при граници, посочени в приложените скица и скица-предложение за ПУП-ПРЗ.

***II. На основание чл. 24, ал. 2 от Закона за опазване на земеделските земи и чл. 45, ал. 1 от Правилника за прилагане на Закона за опазване на земеделските земи, променя предназначението на земеделска земя за държавни и общински нужди, както следва:***

**2.** На 7673 кв.м земеделска земя, четвърта категория, неполивна, собственост на Община С., за изграждане на обект: „Транспортен достъп - пътна връзка с общински път BLG 1240“, поземлени имоти с идентификатори 65334.159.159, 65334.159.496 и 65334.159.647 по КККР на гр. С., местност "Хано", община С., област Б., при граници, посочени в приложените скици и влязъл в сила ПУП – ПП.

На основание чл. 30, ал. 4 от ЗОЗЗ такса не се дължи. Преди започване на строителство да се отнеме и оползотвори хумусния пласт от площадката.

**3.** На общо 2 057 кв.м земеделска земя, в това число 1 615 кв.м, собственост на община Кърджали, за изграждане на обект: „Укрепване на свлачище в с. Е.”, части от поземлени имоти с идентификатори 27512.10.35, 27512.10.38, 27512.10.75, 27512.10.10, 27512.10.18, 27512.10.20, 27512.12.75, 27512.12.77, 27512.12.91 по КККР на с. Е., община К., област К. и 442 кв.м, частна собственост, за нуждите на Община К., за изграждане на обект: „Укрепване на свлачище в с. Е.”, части от поземлени имоти с идентификатори 27512.10.78, 27512.12.76, 27512.12.79, 27512.12.87, 27512.12.88 по КККР на с. Е., община К., област К., при граници, посочени в приложените скици и влязъл в сила ПУП – ПР и ПП.

На основание чл. 30, ал. 4 от ЗОЗЗ за площта от 1 615 кв.м общинска собственост, такса не се дължи. На основание чл. 30, ал. 1 от ЗОЗЗ за площта от 442 кв.м частна собственост, се дължи такса по чл. 8, т. 1 и т. 6 на тарифата в размер на 24,01 лева. Преди започване на строителство да се отнеме и оползотвори хумусния пласт от пета категория земеделска земя.

**4.** На общо 1391 кв. м земеделска земя, шеста категория, неполивна, собственост на Община П., за изграждане на обект: „Общински път", части от поземлени имоти с идентификатори 10104.385.454 и 10104.385.3 (Проектен идентификатор 10104.385.736) по КККР на с. В., местност „Пасището“, община С., област П., при граници, посочени в приложените скици и влязъл в сила ПУП – ПП.

На основание чл. 30, ал. 4 от ЗОЗЗ такса не се дължи. Преди започване на строителство да се отнеме и оползотвори хумусния пласт от площадката.

**5.** На 2316 кв. м земеделска земя, трета категория, неполивна, собственост на Община Главиница, за изграждане на обект: „Местен път към гробищен парк за мюсюлмани и паркинг за 10 коли“, поземлен имот с идентификатор 67828.4.160 по КККР на с. С., местност „Опитите“, община Г., област С., при граници, посочени в приложените скица и влязъл в сила ПУП – ПП.

На основание чл. 30, ал. 4 от ЗОЗЗ такса не се дължи. Преди започване на строителство да се отнеме и оползотвори хумусния пласт от площадката.

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред съответния административен съд.**